Birkenhead

Birkenhead er en by i Merseyside i England. Den ligger på Wirral-halvøya, langs vestbredden av elva Mersey, vis-à-vis byen Liverpool. Ved folketellingen i 2011 hadde byen et innbyggertall på  personer. Historisk har byen vært en del av Cheshire. Birkenhead er kanskje best kjent som et senter for skipsbygging, som en havneby med industrier relatert til dette.

 Etymologi 
Navnet Birkenhead kommer muligens fra det angelsaksiske bircen som betyr bjørk, som det engang vokste mange av på neset som stakk ut i elva ved Woodside.Ekwall, E.: The Concise Oxford Dictionary of English Place-Names, 3. utg., s. 43 En annen oppfatning er at navnet kan være avledet av elva Birket som munner ut her.

 Historie 
De tidligste opptegnelser viser at ferga over Mersey kom i gang fra Birkenhead i 1150 da benediktinermunker under ledelse av Hamon de Mascy bygget et nonnekloster der.Brocklebank, Ralph T (2003): Birkenhead – An Illustrated History, Breedon Books, ISBN 1-85983-350-0, s. 14–15«Birkenhead Priory», Metropolitan Borough of Wirral, arkivert fra originalen den 22. mars 2010 På grunn av den fysiske barrieren som lå i elva Mersey var Birkenhead avskåret fra den industrielle revolusjon i Liverpool, og byen beholdt sin jordbruksstatus fram til dampferger ble satt i drift i 1820.

Skipsbygging startet i 1829. Et jernverk ble opprinnelig etablert av William Laird i 1824, og han fikk selskap av sin sønn John Laird i 1828.

 Kjente personer fra Birkenhead 
 Harry Angelman (1915–1996) – barnelege, som Angelmans syndrom er oppkalt etter
 Lewis Collins (født 1946) – skuespiller, kjent fra TV-serien The Professionals
 Dixie Dean (1907–1980) – fotballspiller
 Andrew Irvine (1902–1924) – fjellklatrer, omkom på Mount Everest
 Glenda Jackson (født 1936) – skuespiller og politiker, to ganger Oscar-vinner
 Mark Leckey (født 1964) – videokunstner
 Cyril Scott (1879–1970) – komponist
 Frederick Edwin Smith, 1. jarl av Birkenhead (1872–1930) – politiker
 Barbara Steele (født 1937) – skuespiller

 Vennskapsbyer 
Birkenhead har følgende vennskapsbyer:

  Gennevilliers, Frankrike
  Lorient, Frankrike
  Latina, Italia
  Midland, Texas, USA

 Referanser 

 Litteratur 
 Mortimer, William Williams (1847): The History of the Hundred of Wirral. London: Whittaker & Co. s. 305–405.

 Eksterne lenker 


Kategori:Byer i Merseyside